
V V 

èbbreca: f. Ebbeca. Epuca. Epoca. 

*D. Petriccione. Vengo subbeto... Scusate nu momento... Tengo ’o cafè 
‘ncopp’ ’o fuoco. - Cummà, mo’ che ve truvate... putisseve cumbinà l’ebbreca 
d”o matrimmonio. Chillo Ciccillo me dice ca si vulite vuie... - Sì, sì, Luisè, 
mo’ vedimmo... Ma primma aggia apparà nu fatto cu mammeta. 

*F. Russo. Avite ntiso o no? Erano gente / ca Tavrisse vasate sott’ ’e pierei / 
Ll’ebbreca ’e mo’? Nun c’è rummaso niente! / Mo’ tuttuquante songo 
cavaliere!... 

*A. Ruccello. ’E ssiente?!... No, dico, tu ’e ssiente!... Se era viva ’a buonanema 
d’ ’o nonno c’ ’o saciccio se putevano permettere ’e fa stu burdellino all’ora 
d’ ’o vespro! ...Eetiente! Magnapane a tradimento!... Hanno raggione ca è 
cagnata l’èbbreca! 

*T. Pignatelli. A squatre, comme si l’èbbreca do jaio / avissa già stennechiato 
’e scelle e sciazziasse, / accunciate ’ncoppa a palanche gialanti, / ’ncoppa’a 
ièstrece e fummo, / e nu trase e gghiésce spuntuto ch’allicuorda / o còcere 
de cantine ’e tutti puórti... 

*R. Bracale, so’ stato fesso e cchesto n’aggio avuto... / Proprio accussi, teti, 
t’ìve creduto / d’ essere ancora ò tiempo ’e mamma e tata / e ’e avé a cche 
ffà ancora cu ’na zita / ’e 11’ ebbreca ’e ’na vota... e de stà cuìeto... 

*G. D’Amiano. Penzanno, mo, a cchell’èbbreca luntana, / i’ m’arricordo 
conune ’a stessa famma / faceva sapurìta na patana. 

eccapàce: avv. Accapàce. Forse. Può darsi. Derivato dalla espressione 

avverbiale “è ccapace”. La forma accapace è ottenuta dalla assimilazione 
vocalica della - e - alla seguente - a -. Accapace chiave. 

*Viviani. Giesù, vò dicere ca sarraggio nu buono marito, faticatore, cuieto. 
Comme: «Che c’entro io?». Si continuavo a ffa’ ’o Putiferio, è capace c’ ’a 
sera d’ ’o matremmonio, ’e gguardie dint’ ’o meglio, me venevano a tira’ ’a 
dint’ ’o lietto, e addio mio bene! Mentre invece, facenneme ’e fatte mieie, 
pozzo campa’ pe’ te, e pe’ chella scorteca ’e mammema, ca nun ha fatto che 
chiagnere tutta na vita pe’ mme! 

* Scarpetta. L’aggio ditto che si me deva li cinche franche nce parlava io, accossì 

sentenno chesto, subito ha mise mano a la sacca e me l’ha dato. Quanno vene 
D. Nicolino lo maestro, le dongo l’anticipo, chillo vedenne li denare, è 
capace che me mpara a scrivere pe giovedì. 

V 

* Eduardo. Amedeo E capace ca mammà l’ha travato... (allude al medicinale) ’O 

pport’essa... Nu poco ’e pacienza... Papà tu stale lloco ? Io arrivo fino ’a 
Turretta. 

*S. A. Io nce spiegavo ca senza a surviglianza nun putevano rummané, pe ttutti 
chini mariuoli e mmiriusi ca nce stevano e ppirciò, accapace ca nu juorno se 
putevano pure truvà a puteca sbaliggiata o abbrusciata c’a benzina menata pe 
ssotto ì ssarracinesche. 

ecciacuórvo: j'. m. Acciacuorvo. Cacciacuorvo. Arcecuorvo. Avido di guadagno; 

interessato, ruffiano, furbo, astuto, etim. Spagn. “echacuervo”, da “echar el 
cuervo”, cacciare il corvo. 

^Basile. Ma Belluccia, che adorale sto negozio, mannaie a chiammare subeto no 
guarzone de lo patre ch’era assai trincato ed ecciacuorvo, lo quale ’nfrogecaie 
che comme la vedesse a la marina pe se spogliare le portasse nova ca lo patre 
facesse lo tratto e la volesse vedere ’nanze che lo strummolo de la vita 
facesse la fitta. 

^Cortese. Lo Re disse: - A la fe’, chesta è ’norata! - / E ne steva contento e 
sodesfatto, / E a lo ciardino avennola portata / L’ecciacuorvo le fece 
n’autro tratto: 

*G. Easano. L’acciacuorvo d’Argante, priesto alliccia / Ca si ce ntorza, fatto 
nn’è sauciccia. 

*Eeralintisco. Jo te servo a leviello: / Tu saje si Sapatiello, è n’ecciacuorvo. / 
Tu saje si so’ formicola de suorvo. 
ecrìsse: s.fEccrisse. Eclisse. Mutazione CL/CR. 

*T. Pignatelli. U niro è casadiàvulo, è scuro, / è luntananza, cecarìa. Tu mo 
vulisse / ca fute verità ntu teraturo / subissero n’eccrìsse. 
ècroga: f. Egroca. Egroga. Ecloga, egioca. Dal latino “èclogam” e dal 

greco “ekloghè”, con mutazione CL/CR. Le varie forme del dialetto si hanno per 
mutazione reciproca C/C e C/C. 

^Basile. Ma Cola Ambruoso e Marchionno, scinte co cosciale de cammuscio e 
casacche de saia frappata a fare lo secunno motivo, scetaro l’aurecchie tutte a 
sentire lo spetaffio de st’egroga che secota. 

^Basile. Era fomuto a pena sto cunto che secunno Tordene dato da lo prencepe 
se vedettero sguigliare là ’nanze Ciallaise e Cola lacovo, l’uno cuoco e 
l’antro canteniero de corte, li quale, vestute da viecchie napoletane, recetaro 
r egroca che secota. 

*M. Rocco. Io mme trovava d’avé fatta ’n campagna, pe ffareme passà li frate la 
tradozejone de poch’Ecroghe de la Buccoleca, ciert’amice hanno puoste ’n 
perecuoccolo sta fratosa fatica mia, 

^ V 

égnere: v. tr. Riempire, colmare. Régnere. Enchiere. Enghiere. lénchiere. 

etim. Dal latino “implère”, con mutazione PL/CHI e arretramento dell’accento, 
ènchiere. Successiva metatesi NC/CN con lenizione della C, égnere. 

*R. Bracale. Mo ’o può guardà sultanto e chest’ è ’o bbrutto..., / te può regnere 
ir nocchie e ’a fantasia..., / ma è ttutto falzità senza custrutto: 

*R. De Simone. Tie’!... Ha fatt’ ’o scrupolo d’ ’o ricuttaro!... Cheli’ ’a quanno è 
trasuta m’ha rignuto na casa ’e ’nciucie! 

*R. De Simone. E m’ha miso a sti parole / rint’ ’o core ’na pugnalata / e po’ 
’mpietto m’ha rignuto / ’e lazziette oro e curalle / perle ’rosse fatt’ a 
nucelle / pigne e ’rappule cu ’e diamante. 

èllera: j'. f. Lellera. Edera, etim. Latino “hederam”. Da l’edera, per 

agglutinazione > lèderà > lèlera > lèllera. Successiva deglutinazione: Veliera. 
^Basile, tomaie a la fontana, dove trovato lo medesemo schiavo se l’abbiaie 
appriesso e fu portata, pe drinto na grotte de tufo aparata de capillevienere e 
d’ellera, drinto a no bellissimo palazzo sotto terra, ch’era tutto lampante 
d’oro. 

^Cortese. Era d’ellera tutto e de spatelle / E de frunne de vita’ntomiato, / Che 
co le france ’n fronte e campanelle / Da crastate de Eoggia era tirato; 

*GB. Valentino. Le cquale tutte steano ngiorlannate / D’ellera, de viole, e 
quacche rrosa, / Io disse a lo Cortese chi so cchesse? / So state, mme 
respose. Poetesse. 

*D. Basile. A tuom’à tuomo d’ellera è bestuta, / No pertuso nce ncoppa, che dà 
lustro; 

*N. Pagano. E, de vierno, se male dinto te mpizze / Ellere truove chiene de 
marvizze. 

*D. Jaccarino. Maje èllera a le mmura fuje attaccata / Comme fece sta 
serpentina fera, / Quanno nce s’ azzecca]e la mmalorata. 
embè: avv. Ebbè. Ebbène. Allora? Dunque? 

^Poesia Popolare. E si no quatto embè ramménne róia / chillo ch’è ncuollo a tte 
nn’è robba tóia. 

*R. Chiurazzi. Embè, si un’ ’e vedesse / nun me paresse overo! / E essa? 
Guarda Uà: / Sempe addirosa e pronta. 

*D. Petriccione. Nuie simmo cummare, e fra poco tiempo figliemo e figlieta 
s’hanno spusà... Embè, io te vengo a dicere ca chello che tu faie è brutto! 

*G. Capurro. Embè... nun c’è che fa, v’avite sciveto / sicondo ’o sentimento e... 
comme è regola; / ma i’ m’ ’o magnasse, sango d’ ’a miseria, / comme a 
stu dito mio, accussì, pe’ sfizio! 

*E. Russo. Mo sta ccà, sott’ ’a giubba... Che diche? / Pecchè me 
l’annasconno?... Embè... signò!.. / Nun me songo spiegato?... Nun capite?... 
/ Site giovane e struito, mo nce vo’...! 

*R. De Simone. Embè... si chella addeventa riggina... me vaco a ghiotta’ ’a 
copp’ ’o pont’ ’e Chiaia abbascio 

énchiere: v. tr. Riempire. Régnere. Egnere. lénchiere. etim. Dal latino 

“implère”, con mutazione PL/CHI e arretramento dell’accento, énchiere. 

^Basile. Eatto adonca sta fontana e stanno Zoza a la fenestra tanto composta 
ch’era tutta acito, venne a sciorte na vecchia, la quale azzoppanno co na 
spogna l’ueglio ne ’nchieva n’agliariello c’aveva portato 

^Basile, qualsevoglia femmena che ’nchiarrà de chianto ’n tre iuome na lancella 
che là medesemo stace appesa a no crocco lo farà resorzetare e pigliarrà pe 
marito. 

* Cortese. Perché, tra l’autre cose degne e belle / Che Eebo ha ’n uso, primmo 
che poeta / Le parie, vò che s’énchia le bodelle, / Ca non s’accorda Museca 
e Dieta. 

*Sgruttendio. Chi te vede arrancata, affé, a cantàra / S’énchieno de schefienzia 
le cammise! / E ’nguaggio co chi vò ciento tomise / Ca tu ad ogni anta 
spata faie fa’ zara! 

*P. Samelli. Io tomanno marmora, comme songo, pontellarraggio la porta, e sta 
fegliola, ch’è pratteca a stare dinto a li balle de l’acqua, te n’enchiarrà la 
carrafella. 

*G. Fasano. Coccateve co bona paglia sotta, / pegliateve lo tiempo ccomme 
vene: / coscia ccà e ccoscia Uà, che s’enchia e abbotta / la trippa, e mmaie 
pe nniente haggiate pene. 

ància: j'. f. Rabbia, puntiglio, rancore. A encia: a gara. etim. Spagnolo 

“hincha”, astio, odio. 

^Basile. Non se face pe chesto, / è picco ed encia, azzò non sia corrivo. 


*N. Capasso. Cossi a encia non sulo a ddà lo sacco, / Ma a ppellejare ogn’uno 
vò ghi nnante / Cossi nce sacredimmo, si li Deje / Nce vanno a orza, o 
songo sti chiafeje. 



entràgne: f. pi. Ntragne. Antragna. Interiora degli animali, etim. Dal 

francese “entrailles” derivato dal latino “intralia”. Spagn. “entragnas”. Forma 
antica derivata dal Lat. Med. “intrànea”, (dal Lat. classico intra), intestini. 
^Basile. L’uerco, che vedeva le ’ntragne soie e lo canosceva a lo naso lo 
frusciamiento de tafanario che lo faceva stare comm’a chelleta male servuta, 
se lo chiammaie da parte e le disse: «Antuono mio, io saccio c’haie na granne 
ardenzia de vedere le camecelle toie; perzò, volennote bene quanto le visciole 
mele, me contento che ce dinghe na passata e agge sto gusto. 

*CB. Valentino. L’essere de doie faccie, e de duie core, / Portar’ odio, e 
ffegnere d’amare, / Avere sdigno dinto, è ffore amore /, Mestare affezzione, 
e po gabbare / Essere comm’ a di n’Adolatore; / Avere mele nvocca, e 
ntragne amare; 

*N. Stigliola. Asiglio ’nterzo luoco cumpareva / strolaco bravo, e nigromante 
fino / che a le ’ntragne de piecore vedeva / che agurio s’aspettasse e che 
destino. 


èrmice: j'. m. Irmice. Embrice, etim. Dal latino “imbricem”, per sincope > 

imrice e metatesi irmice. 

^Basile, all’utemo, avenno lassato tutte li serveture parte a le taverne parte a li 
spitale e restato senza na maglia,se trovaie ’ncoppa la montagna abitata da lo 
farcone e da Fabiella, dove, stanno comme fora de se stisso a contemprare la 
bellezza de chillo palazzo, c’aveva le cantonere de porfeto, le mura 
d’alavastro, le finestre d’oro e l’irmece d’argiento. 


ermo: .s'. m. Elmo. 

*G. Easano. Percchè Uà nc’arrevaie na giovenella / scoperta d’ermo ma de 
l’antro armata / ed era torca, ma parca na stella, / e se volea fa puro na 
sciacquata. 

èrva: s. f.'Evhdi. Èvera. 

^Basile, manco l’erva sardoneca, manco na stoccata a lo diaframma l’averria 
fatto sgrignare no tantillo la vocca. 

^Basile. Non serve ’sto rommore, / ca m’avite pigliato a minare: / penzate 
fare mo d’ogn’erva fascio; / che belle aucielle da borlare a’n’ascio! 

^Cortese. Lo sanno chille a chi fece Minerva / Lo vagno d’uoglio e la sepposta 
d’erva. 

^Cortese. Po’ pisaie maiorana e fasolara, / Aruta, menta, canfora e cardille, / 
E n’erva che non saccio, puro amara, / Che se dace pe vocca a peccerille, 

*Sgruttendio. A Cecca che pasceva lo pecoriello / Dall’ arvole ogne nfronna 
era caduta, / Li munte erano tutte ianchiate / Ogn’ erva da la terra era 
sparuta, 

*P. Samelli. Perché se vede ca da le spine nasceno le rose, e da n’erva fetente 
nasce lo giglio: 

*N. Lombardo, no’ nce songo nocelle pe ffa’ antrite, / no’ nce so’ ffrunne, no’ 
nc’è mmanco sale, / no’ nc’è mmanco erva pe sserveziale. 
escramazzióne: 5'. f. Scrammazzione. Scrammare. . Mutazione L/R di 

esclamazione. 

*N. Pagano. Morte cerco, vita mia, / Dint’a ste ppene meje la morte io chiamo: 
/ E da sta sepa de sta massaria, / Ca moro, bella mia, ca moro io scramo! 

*N. Capasso. Eaciteme jostizia a buje ne scrammo / Sio Bembo, Sio Boccaccio, 
Sio Petrarca, / Chist’ Anemale asciate mo da l’arca, / Che so de cauce, e 
scoppole rechiammo, 

^Poesia Popolare. Ma lu patre siccomme ’n’ossesso, / Nun ’a sentette la figlia 
scramare. 

*E. Di Donna. ’O cumpagno ’e zi Plinio scramma allora, 
èseto: m. Esito, fine. Uscita, etim. Dal latino “exitus”, da “exire”. 

^Basile. Pe la quale cosa fece penziero o che fosse quarche muzzo de cammara 
pe allegerirele lo vorzillo o quarche monaciello pe levarele le coperte da 
cuollo; ma, comm’ommo arresecato che no le metteva paura manco lo brutto 
zefierno, fece la gatta morta, aspettanno l’eseto de sto negozio.. 

èspreca: s.f. Spiegazione. Da “esplicare”. 

*GB. Valentino. Arazio s’ èspreca meglio;* - 

*B. Saddumene. Ah, ah, ah. - Siente H’espreca anomale. - Oh lloco so’ le 
botte. 

èstrece: s.f. lestrece. Estasi. Ngestra, nestrece, in estasi. 

^Basile. Frate, non c’è che dire, / io songo iuto ’n’èstrece, / io so’ sagliuto 
nsiécolo! 

^Basile, lo re vedenno tale cosa lette ’n estrece de stopore e pampaniaie de 
preiezza. 

* Cortese. Quanno ’ntese lo vecchio sto parlare / De maraviglia ’n èstrece era 
iuto, / Ed averria voluto cchiù spiare, / Ma Micco pe stracquezza era 
addormuto; 

*Sgruttendio. Scioresco comme a sciore de ienestrece / Si tu po’ ride: arreto se 
ne traseno / Le doglie mele, e me ne vao ’nn estrece. 

*P. Sarnelli. da l’auta banna non capeva dinto de la pelle, e se nne ghieva ’nn 
estrece e ’mbrodetto pe la contentezza de ’redetare accessi bello palazzo. 

*B. Saddumene. Nenna tu si’ lo spruoccolo, / Che mme spertuse, e smafare: / 
Tu nott’e ghiuomo spulleche / Sto core comm’a bruoccolo: / Tu mme faje 
scevolì. / Quanno mme faje no gnuoccolo / Mme ne sent’ire nn’estrece! / 
Mme port’ammore nzuoccolo, / E tu mme faje morì. 

*T. Pignatelli. A squatre, comme si l’èbbreca do jaio / avissa già stennechiato 
’e scelle e sciazziasse, / accunciate ’ncoppa a palanche gialanti, / ’ncoppa’a 
ièstrece e fummo, / e nu trase e gghiésce spuntuto ch’allicuorda / o còcere 
de cantine ’e tutti puórti... 
èstrece: Istrice. 

^Basile, tastianno se addonaie dell’opera liscia e dove penzava de parpezzare 
puche d’estrece trovale na cosella chiù mellese e morbeta de lana varvaresca, 

*Sgruttendio. O bella cchiù che d’Apoleio l’aseno! / Io pe 1’ ammore tuio me 
farria estrece, / Deventarria perzì sei vote arcasene! 
ettecìa: s.f. letteco. Tisi. Anche jettecìa. etim. Creco. “hektikòs”. 

^Basile, ma si tu lo coppielle, / t’adduone ch’è no rammo de pazzia, / na 
spezia d’ettecia, / no stare sempre ’n fuorze / tra paure e speranze, / no 
stare sempre ’mpiso / tra dubbie e tra sospette: 

^Basile, sulo pe n’avere accasione de stare contento a ’sti marditte paise, dove 
me ’nce ashio alleggeruto de sanetate e tanto acceputo e allucignato, che so’ 
tornato ietteco, che si me vedesse mammama ne farria lo sciabacco ’no mese. 

*N. Capasse. Gialluto, miezo jetteco, scazzato, / Cuollo de sturzo, pede de 
pavone, / Cicco treparme, stuorto, e stingenato / Varva d’ annecchia. Naso 
de montone. 

L. Chiurazzi. Jétteco à da muri, scemo e cecato, / Chi sto guajo da sta vanna 
ave portato, / Pozz’jì lemmosenanno pe la via, / Aummaria! 

*A. Ruccello. ’O pireto suolo mo’, era nu jetteco sustuso ma accussì antipatico, 
accussì spruceto e accussì arcigno ca tutte ’e cumpagne suoje, quanno ce 
passavano annanze te piglia e ’o pigliaveno a pirete nfaccia. 

èvera: f. Erva. Erba. Dal latino “erbam”, erba: per mutazione B/V > 

erva-, per metatesi > evra\ per anaptissi > evera. 

Evera purchiacchella, ottima come insalata, mista alla lattuga. 

*G. D’Amiano. Chest’èvera zucosa era cercata / pecché, accussi ccenèra e 
cchiattulella, / faceva cchiù ssenzosa na nzalata. / ’ St’èvera se chiammava 
“pucchiacchella”. 

Evera ’i mare, lattuga di mare, (ulva lactuca) dal colore verde brillante. L’alga 

marina da mangiare nella frittura di pesce oppure impastata nelle pizzelle di 

pasta crisciuta. 

*S. Di Giacomo. Frutte ’e mare adduruse, evera ’e mare / mare, fulio d’ ’a luna 
ca spuntava, / luna, lanterna de li marenare / ca dint’ ’o specchio ’e 
ir acqua se mmirava. 

*S. A. N’addore ’i péce e stóppa, / èvera verde ’i mare / e nafta augliósa / 
felìnia ncopp’a 11’acqua. 

Evera fasulara: Vescicaria. Evera cardilla: Erba cardella. 

* Cortese. Po’ pisaie maiorana e fasolara, / aruta, menta, canfora e cardille, / e 
n’erva che non saccio, puro amara, / che se dace pe vocca a peccerille, / e 
disse: “Te’, se la tenite cara / a bevere le date sti zuchille, / ca n’averrà de 
ventre male dolore / e se farrà commo no bello sciore”. 

*N. Capasso. Pecchè se legge a chiù de no Romanzo / Ca la fava è bentosa, e, 
perzò primma / Spara na vessa, e po toppa l’avanzo. / E l’ordenaro de 
piglià la cimma / De Fasolara, eh’è defrescativa, / E mettrencella ncuorpo 
comm’a ntimma, 

Evera fetènte: Finocchio fetido. (Eernia assa-foetida) detta comunemente ifetiénti. 

*P. Samelli. «Che ’mporta chesto? - disse la Fata. - Non sempe cammina la 
regola: Comm’è la chianta è la schianta. Perché se vede ca da le spine 
nasceno le rose, e da n’erva fetente nasce lo giglio: accossì Nunziella da le 
spine de l’avarizia de la mamma è nata comm’a na rosa, pe l’affrezzione che 
sente de li guaje d’aute, da l’erva fetente de chella brutta caira è schiusa 
comm’a giglio de bellezza.» 

*S. A. Alla valletta del Santuario, la Foce / dove pigramente tra canneti / il 
Samo sbocca alla luce, / andiamo per fare i bagni / neH’acqua bassa / 
ferma, fredda, muta, / tra il gracidare di rane / i nocciòli generosi sul 
sentiero / il nauseabondo odore / dell’erba fetente / e la polvere della riva. 

Evera nuvella. Evera cétra: Cedrina, (Lippia citriodora Kuntze). Evera ’i muro: 

Parietaria. Evera forte: Valeriana. Evera ianca: Artemisia. Evera p’i puórri: 

Verrucaria. Evera p’i viérmi: Ononide. 

*Eduardo. E quest’erba... l’avete messa pure voi, l’erba? - Si - Bravo, bravo. 

- Chisto me pare ca me sfotte. - E se capisce! - Come, se capisce! Io ’o 

dongo nu piatto nfaccia.... Ma non vi piace? Non è che vi deve piacere per 
forza.... E poi il Presepio non si fa solo in casa mia, a Natale si fa in tutte le 
case di Napoli.... Ma non vi piace? 

*A. Ruccello. E come infatti così fu! L’anno appriesso, mo’chella musso ’e 
cetrulo d’ ’a sora primma ’e j’ a ballà se puozze magnà nu cavurarone ’e 
cepolle, fasule, cucozze, cicere, lenticchie, pisielle, fave, favette e evera 


Lettera E-Lessico e Letteratura Napoletana. 


8 



cacarella, e mente abballava c’ ’o rre se sfurzava, se spremmeva, se pigliava a 
pacchere ncoppe ’a panza. 

*R. De Simone. In seconda, pe’ chilli pierde-jumata ca se stipano pure chello 
che cacano e arunanno parole napulitane sulo da la sporta de lu sapunaro, se 
credono ca ogni èvera è bbona pe’ la ’nzalata senza sape’ ddistinguere la 
lattuca nuvella da ll’èvera ca serve p’annettarse lu culo. 

*G. D’Amiano. A ppiere scaveze, scarpesavo / ’o manto stelliato d’ èvera 
nfosa, / e ’o ffrisco me mbriacava. 
ezzètera: Eccetera 

^Basile. Io mo pareva che m’allecordasse ca Cato disse "Fronte scappogliata 
ezzetera", perzò avenno la Fortuna pe li capille no me la voleva lassare 
scappare, e la tirava: ma essa voleva foire, io tiro, essa tira, e l’utemo fece 
tanta forza che me scetaie, e me trovaie avere afferrata per la coda ’na pecora 
de le mele, che pe la paura me aveva devacata ’na mesura d’aulive ’n faccia. 

*N. Capasse. Non mancannoce mai chille che diceno / Che co la scusa de 
mmezzà la comeca / se cerca fare, tu mme ntienne, ezzetera; 

